VENDIM
Nr. 668, datë 19.10.2022

PËR DISA NDRYSHIME DHE SHTESA NË VENDIMIN NR. 794, DATË 22.9.2015, TË KËSHILLIT TË MINISTRAVE, “PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR ‘TIRANË–ELBASAN’ (SHTESA)”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave 

VENDOSI:

I. Në vendimin nr. 794, datë 22.9.2015, të Këshillit të Ministrave, bëhen këto ndryshime dhe shtesa:
1. Pikat 3 dhe 4 ndryshohen, si më poshtë vijon:
 “3. Pronarët e pasurive të paluajtshme, që shpronësohen, kompensohen në vlerë të plotë, sipas masës përkatëse të kompensimit që paraqitet në tabelën bashkëlidhur këtij vendimi, për pasuritë “arë”, “ullishte” dhe “drufrutorë”, me vlerë të përgjithshme shpronësimi prej 12 039 835 (dymbëdhjetë milionë e tridhjetë e nëntë mijë e tetëqind e tridhjetë e pesë) lekësh, nga të cilat:
a) tokë “arë”, me sipërfaqe 42 966 (dyzet e dy mijë e nëntëqind e gjashtëdhjetë e gjashtë) m2, me vlerë 10 307 835 (dhjetë milionë e treqind e shtatë mijë e tetëqind e tridhjetë e pesë) lekë;
b) “ullishte”, me sipërfaqe 300 (treqind) m2, me vlerë 70 800 (shtatëdhjetë mijë e tetëqind) lekë;
c) “drufrutorë”, me vlerë 1 661 200 (një milion e gjashtëqind e gjashtëdhjetë e një mijë e dyqind) lekë.
4. Vlera e përgjithshme e shpronësimit prej 12 039 835 (dymbëdhjetë milionë e tridhjetë e nëntë mijë e tetëqind e tridhjetë e pesë) lekësh, përballohet, si më poshtë vijon:
a) 11 600 385 (njëmbëdhjetë milionë e gjashtëqind mijë e treqind e tetëdhjetë e pesë) lekë përballohen nga buxheti i vitit 2015, miratuar për Ministrinë e Transportit dhe Infrastrukturës, zëri “Shpronësime”, planifikuar për Autoritetin Rrugor Shqiptar.
b) 439 450 (katërqind e tridhjetë e nëntë mijë e katërqind e pesëdhjetë) lekë përballohen nga Autoriteti Rrugor Shqiptar.”.
2. Në tabelën e të shpronësuarve, bashkëlidhur vendimit nr. 794, datë 22.9.2015, të Këshillit të Ministrave, shtohet tabela, që i bashkëlidhet këtij vendimi.
3. Shpenzimet procedurale, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar.
4. Agjencia Shtetërore e Kadastrës, brenda 30 (tridhjetë) ditëve nga data e miratimit të këtij vendimi, për pasurinë nr. 127, zona kadastrale 1997, pasqyron në kartelën e pasurisë së paluajtshme informacionin për miratimin e shpronësimit për interes publik të pasurisë, pronë private, dhe për sipërfaqen që mbetet “tokë bujqësore”.
II. Ngarkohen Ministria e Infrastrukturës dhe Energjisë, Agjencia Shtetërore për Shpronësimin, Autoriteti Rrugor Shqiptar, Drejtoria e Administrimit dhe Mbrojtjes së Tokës pranë Këshillit të Qarkut Tiranë dhe Agjencia Shtetërore e Kadastrës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

	NR. RENDOR 
	TË DHËNAT PËR PRONARIN
	 
	VLERËSIMET
	 
	VLERA
	SHËNIME

	
	EMRI I PRONARIT
	ZK
	NR. I PAS.
	LLOJI I PASURISË
	SIP. TOTALE
	SIP. SHTESË PËR SHPRONËS. (m2)
	ÇMIMI (LEK/m2)
	VLERA (LEK)
	TOTALE (LEK)
	

	1
	Hysni Halit Sherifi
	1997
	127
	Arë
	2,600
	935
	470
	439,450
	439,450
	Konfirmim ASHK (shpronësuar me VKM-në nr. 794, datë 22.9.2015, për sipërfaqen 1365 m². Referuar VKT-së nr. 57, datë 26.10.2017 dhe nr. 64/1, datë 7 07.6.2017, kërkohet për shpronësim sipërfaqja shtesë prej 935 m²) 

	Vlera totale
	 
	935
	 
	439,450
	439,450
	 

	
	
	
	
	
	
	
	
	
	
	

	
	
	
	
	
	
	
	
	
	
	

	Vlerësimi për pasurinë e llojit “arë” është bërë në bazë të vendimit të Këshillit të Ministrave nr. 89, datë 3.2.2016, “Për miratimin e hartës së vlerës së tokës në Republikën e Shqipërisë”.




